REGOLAMENT TAL-KUMMISSJONI (KE) Nru 1508/2007
tat-18 ta’ Diċembru 2007
li jiddetermina sa liema punt jistgħu jiġu aċċettati l-applikazzjonijiet għal-liċenzji ta' l-importazzjoni mressqa għall-kwota ta' annimali bovini ħajjin ta' piż li jaqbeż il-160 kg u li ġejjin mill-Iżvizzera, kif ipprovdut mir-Regolament (KE) Nru 2172/2005
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni tas-suq taċ-ċanga u l-vitella (1),
Wara li kkunsidrat ir-Regolament tal-Kummissjoni (KE) Nru 2172/2005 tat-23 ta' Diċembru 2005 li jistabbilixxi regoli dettaljati għall-applikazzjoni ta’ kwota ta’ tariffa fuq l-importazzjoni ta’ annimali bovini ħajjin ta’ piż li jaqbeż il-160 Kg u li joriġinaw mill-Iżvizzera kif previst fil-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta’ prodotti agrikoli (2), u b'mod partikolari Artikolu 4(1) tiegħu, l-ewwel inċiż,
Billi:
(1)
L-Artikolu 1(1) tar-Regolament (KE) Nru 2172/2005 stabilixxa għal 4 600 bhima l-kwantità tal-kwota annwali li għaliha l-importaturi Komunitarji jistgħu jippreżentaw talba għad-drittijiet għall-importazzjoni skond l-Artikolu 3 ta' dan ir-Regolament.
(2)
Billi d-drittijiet għall-importazzjoni mitluba ikunu b'mod li l-applikazzjonijiet jiġu aċċettati bi sħiħ,
ADOTTAT DAN IR-REGOLAMENT:
Artikolu 1
Kull talba għad-drittijiet għall-importazzjoni ppreżentata skond l-Artikolu 3(3) tar-Regolament (KE) Nru 2172/2005, għall-perjodu tal-kwota mill-1 ta' Jannar sal-31 ta' Diċembru 2008, ġiet sodisfatta sa 100 % tad-drittijiet għall-importazzjoni mitluba.
Artikolu 2
Dan ir-Regolament għandu jidħol fis-seħħ fid-19 ta’ Diċembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta’ Diċembru 2007.